《挽南塘朱检阅二首 其一》
宋代·卫宗武

传笏自文昌，身名克显扬。蜚声腾宦路，接武近鸳行。

廉尚冰霜洁，吟篇风露香。晚年陶靖节，松菊更凄凉。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。